UPOŠTEVAMO PRAVICE LJUDI

ALI VEŠ?

Vsak otrok ima pravico, da so vse njegove osnovne življenjske potrebe zadovoljene kot so prehrana, oblačila, nastanitev, zdravje ...

Zaščiten mora biti pred vsemi oblikami izkoriščanja in ima pravico do izobraževanja ter razvedrila, igre, rekreativnih, umetniških in kulturnih aktivnosti ...

To je le nekaj pravic, ki so zapisane v Konvenciji (oziroma sporazumu) o otrokovih pravicah, ki jo je sprejela Generalna skupščina Združenih narodov 20. novembra 1989. Zato je 20. november razglašen za mednarodni dan otrokovih pravic.

Organizacija Združenih narodov (OZN) je mednarodna organizacija, katere članice so skoraj vse države sveta. Leta 1948 je Generalna skupščina Združenih narodov sprejela Splošno deklaracijo človekovih pravic in s tem zapisala človekove pravice, ki naj bi veljale za vse države sveta. Od takrat so Združeni narodi sprejeli številne mednarodne pogodbe, ki zadevajo človekove pravice.

Človekove pravice so pravice vseh nas in so zapisane v Deklaraciji o človekovih pravicah, v raznih konvencijah ter v Ustavi Republike Slovenije. Pravice otrok in mladih do osemnajstega leta starosti pa so poleg teh zaradi svoje pomembnosti zapisane še posebej. Natančneje jih določa Konvencija o otrokovih pravicah, ki so jo podpisale mnoge države po svetu, med katerimi je tudi Slovenija.

PREBERI SI O PRAVICAH V UČBENIKU DRUŽBA, STRAN 44 – 47

NA SEZNAMU POGLEJ, KATERO PRAVICO BOŠ PREDSTAVIL. POGOVORI SE S STARŠI, KAJ ŽE VEŠ O TEM, KAJ POMENI TA PRAVICA, KOMU JE NAMENJENA, KATERA DOLŽNOST JE POVEZANA S TO PRAVICO.

V NASLEDNJIH URAH BOŠ DELAL PLAKAT O TEJ PRAVICI, NAVODILA SLEDIJO.